Јајце со плот и рози (Фабержеово јајце)

Јајце со плот и рози – едно од серијата од 52 украсни царски велигденски јајца изработени под надзор на рускиот јувелир Петар Карл Фаберже. Јајцето било изработено во 1907 година за последниот руски цар, Николај II. Царот Николај ѝ го подарил јајцето на својата сопруга, Александра Фјодоровна за третата годишнина од раѓањето на нивниот син, престолонаследникот, Алексеј. Јајцето се наоѓа во „Музејот на уметноста Волтерс“ во Соединетите Американски Држави.

Опис
Јајцето е златно, покриено со бледозелен емајл и украсено со дијамантски плот и пупки рози, покриени со матиран, светло и темнорозов емајл, со смарагдни зелени лисја. На врвот и на основата на јајцето се наоѓаат крупни дијаманти. На долниот дијамант има натпис „1907“, додека натписот на горниот не е сочуван. Се претпоставува дека на горниот натпис се наоѓал монограм. 

Цената на јајцето била 8 300 рубли .

Изненадување
Сурпризот (изненадувањето) од ова јајце е изгубен, но според истражувањата, тоа бил дијамантски медалјон со ликот на принцот Алексеј, насликан во акварел на слонова коска. .

Сопственост
Царот Николај II ѝ го подарил ова јајце на својата сопруга Александра Фјодоровна на Велигден 1907 година во чест на тригодишнината од раѓањето на нивниот син Алексеј. По револуцијата, заедно со другите богатства на царското семејство, јајцето било конфискувано од страна на болшевиците. Во 1920 година јајцето се наоѓало кај рускиот емигрант во Париз Александар Половцов. Во 1930 година го купил Хенри Волтерс од Балтимор, САД. Подоцна јајцето му било завештано на „Музејот на уметноста Волтерс“, и од 1952 година се наоѓа во постојаната поставка на музејот. Яйцо Сетка из роз.

Поврзано
Фабержеови јајца
Украсување на јајца

Наводи

Надворешни врски
 На семрежното место на музејот
 Царски велигденски јајца Фаберже

Категорија:Украсна уметност